MINT บวก 2% โบรกแนะ “ซื้อ” เป้า 41 บ. ลุ้นกำไรปีนี้แกร่ง รับธุรกิจโรงแรม-อาหารฟื้น
MINT บวก 2% จับตากำไรปี 66 โตเด่น รับธุรกิจโรงแรมมีทิศทางการเติบโตต่อเนื่อง จากจำนวนนักท่องเที่ยวต่างชาติ รวมถึงอาหารฟื้นตัว ด้านโบรกแนะนำ “ซื้อ” ราคาเป้าหมาย 41 บาท 
MINT บวก 2% จับตากำไรปี 66 โตเด่น รับธุรกิจโรงแรมมีทิศทางการเติบโตต่อเนื่อง จากจำนวนนักท่องเที่ยวต่างชาติ รวมถึงอาหารฟื้นตัว ด้านโบรกแนะนำ “ซื้อ” ราคาเป้าหมาย 41 บาท
23 มี.ค. 2566

ผู้สื่อข่าวรายงานว่า วันนี้ (23 มี.ค.66) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 11:11 น. อยู่ที่ระดับ 33.25 บาท บวก 0.50 บาท หรือ 1.53% สูงสุดที่ระดับ 32.50 บาท ต่ำสุดที่ระดับ 32.50 บาท ด้วยมูลค่าการซื้อขาย 166.43 ล้านบาท

บริษัทหลักทรัพย์ พาย จำกัด (มหาชน) ระบุในบทวิเคราะห์ (21 มี.ค.66) ทางฝ่ายวิจัยยังคงคำแนะนา “ซื้อ” มูลค่าพื้นฐาน 41 บาท หลังปรับเพิ่มประมาณการกำไรปี 66 เพิ่มขึ้น 11% ประเมินธุรกิจโรงแรมมีทิศทางการเติบโตต่อเนื่องในปีนี้ หนุนจาก 1) จำนวนนักท่องเที่ยวต่างชาติและอุปสงค์การเดินทางเชิงธุรกิจที่ฟื้นตัวจะช่วยหนุน ADR มากขึ้น โดยเฉพาะกลุ่มการท่องเที่ยวเชิงธุรกิจที่มีความอ่อนไหวต่อราคาค่อนข้างต่ำ
ส่วนการคุมค่าใช้จ่ายการดำเนินงาน (OPEX) อย่างต่อเนื่อง และการเน้นกลุ่มโรงแรมหรูและระดับบนจะช่วยกระตุ้น EBITDA margin ให้สูงกว่าช่วงก่อนเกิดโควิด-19 ได้อีกแรงแม้ต้นทุนสาธารณูปโภคและอาหารจะปรับตัวสูงขึ้นก็ตาม
นอกจากนี้ยังมีการฟื้นตัวของผลงานธุรกิจอาหารในจีน 14% เพราะคาดว่าจะได้อานิสงส์จากการเปิดประเทศ ทั้งนี้ในไทยคาดว่าจะมีการปรับปรุงสาขาครั้งใหญ่และเปิดตัวสินค้าใหม่ภายใต้โครงการปรับปรุงแบรนด์